पाएं अपने शहर की ताज़ा ख़बरें और फ्री ई-पेपरडाउनलोड करें
नाशिक. अक्सर साथ सफर करने वाले अगर हमसफर बन जाए तो इसमें कोई हैरानी वाली बत नहीं होनी चाहिए। मगर क्या हो अगर हमराही हमसफर बनने का फैसला ले लें और हमराही से हसलफर बनने तक का सफर असल जिंदगी में सफर करते हुए बिताएं, क्या हो अगर उस खुशनुमा सफर के साक्षी उनके परिजन और रिश्तेदारों के साथ-साथ आम यात्रा करने वाले यात्री भी बनें....भले आपको ये ख्याली पुलाव लगे मगर इस काम को सच कर दिखाया नाशिक के जोड़े ने जिसने चलती ट्रेन में रिसेप्शन देकर अपने आप में एक अनूठे तरीके से अपने दांपत्य जीवन की शुरुआत की।
सपने सरीखे लगने वाली इस पूरी व्यवस्था का बकायदा नामकरण किया गया था। इसे रिसेप्शन ऑन व्हील्स का नाम दिया गया। इस दौरान चलती ट्रेन में पूरे रस्मों-रिवाजों को अंजाम दिया गया। नासिक निवासी श्याम जाधव और सारिका पंडित ट्रेन में शादी करने वाले देश के पहले दंपती बन गए हैं। दोनों ने पंचवटी एक्सप्रेस में शादी करने के बाद रिसेप्शन भी दिया।
परिणय सूत्र में बंधने वाले इस जोड़े के परिजनों के अलावा आम यात्री भी इस अनूठे रिसेप्शन का हिस्सा बने। इस दौरान रोजाना सफर करने वाले 110 यात्री उनके मेहमान बने। और इस खास शादी की साक्षी बनी पंचवटी एक्सप्रेस जिसमें यह पूरा आयोजन आयोजित हुआ। सेंट्रल रेलवे ने इस शादी के लिए कोई चार्ज नहीं लिया।
अब आप सोच रहे होंगे कि आखिर इस जोड़े ने ट्रेन को ही अपने रिसेप्शन के लिए क्यों चुना तो इसपर भी जवाब हाजिर है...क्योंकि दोनों का ज्यादातर वक्त सफर करते ही गुजरता है इसलिए इन्होंने अपने दांपत्य जीवन का सफर शुरू करने के लिेए भी यही तरीका चुना।
आगे की स्लाइड्स में देखिए तस्वीरों की ज़बानी इस अनोखे रिसेप्शन ऑन व्हील्स की कहानी...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn